Publication: Magyar Közlöny
Issue: MK-2011-74 (Year: 2011, Number: 74)
Era: contemporary
Section: „f) a társasági adóról és az osztalékadóról szóló 1996. évi LXXXI. törvény (a továbbiakban: Tao.) 4. § 41. pontja szerinti
Paragraph Index: 397

„f) a társasági adóról és az osztalékadóról szóló 1996. évi LXXXI. törvény (a továbbiakban: Tao.) 4. § 41. pontja szerinti látvány-csapatsportban mûködõ szakszövetség az a)–e) pontban meghatározott feladatok mellett fa) a Tao. 22/C. § (1) bekezdés b), c) és d) pontjában meghatározott támogatás igénybevételére jogosult szervezet kérelme esetén dönt a Tao. 4. § 44. pontjában és 22/C. §-ában meghatározott támogatás feltételét képezõ sportfejlesztési program jóváhagyásáról, fb) a Tao. 22/C. § (1) bekezdés b), c) és d) pontjában meghatározott támogatás igénybevételére jogosult szervezet kérelme esetén igazolja a támogatások igénybevételére vonatkozó jogosultságot, valamint kiállítja az adókedvezményekre jogosító, a Tao. 4. § 45. pontja és 22/C. §-a szerinti támogatási igazolást, fc) kezdeményezi a sportigazgatási szervnél a Tao. 22/C. § (6) bekezdés a) és d) pontjában meghatározott jelzálogjognak a magyar állam javára történõ bejegyeztetését az ingatlan-nyilvántartásba, fd) az fa)–fb) alpontban meghatározott feladatai ellátása során kapcsolatot tart a sportigazgatási szervvel, ennek keretében a kérelem elbírálását követõ 8 napon belül tájékoztatja a sportigazgatási szervet az általa kiadott támogatási igazolásokról,”

Source: https://magyarkozlony.hu/hivatalos-lapok/82da21fea22507f96075b0cb3e4293d4b9f65462/dokumentumok/d3c824f8455f243b2d787d9241c755d4f90d60f0/letoltes